Online poradňa
Základnými piliermi našich služieb sú kvalita a spoľahlivosť.
Riešite právny problém?
Prečo využívať online právne poradenstvo?
Prax ukazuje, že mnoho ľudí doposiaľ nevyužíva preventívne odborné rady a služby kvalifikovaného advokáta, ktoré umožňujú získať potrebné informácie a súvislosti včas. Našim cieľom je poskytovať Vám odborné rady tak, aby ste mali k dispozícii potrebné znalosti ešte pred Vašimi rozhodnutiami, s ktorými sa spájajú právne následky – nezriedka i veľmi závažné.
Čo Vám ponúka naša online poradňa?
Online právna poradňa je jednoduchý a účinný nástroj, ktorý umožňuje získavať odborné právne poradenstvo a právny servis každému:
- priamo z Vašej kancelárie, či domova pri zachovaní Vašej anonymity a úplnej diskrétnosti,
- s maximálnou úsporou Vášho času.
Poradenstvo online poskytujeme prostredníctvom našej stránky bezplatne v rámci voľných časových kapacít alebo za odplatu.
Aký je rozdiel medzi bezplatnou a odplatnou online poradňou?
Ak využijete bezplatnú právnu poradňu, vynasnažíme sa Vám zaslať odpoveď, ale nemôžeme Vám to garantovať, je totiž možné, že nám to iné pracovné povinnosti neumožnia. Pokiaľ sa rozhodnete využiť odplatnú online poradňu, potrebné odpovede dostanete vždy po poskytnutí potrebných informácií a vzájomnom dohovore o cene za službu (cena za 30 minút právnej služby od 40 eur vrátane DPH).